The Quarrel between Finn and Oisín
Bói Find úa Báiscne fo Erinn oc cuinchid a maic .i. Oiséne.
Bói Oiséne bliadain nícon fessa imthechta .Bói co n-ulcus menman
fria athair .Fangaib Find iarum i ndíthrub már .Bói Oiséne oc
fuiniu mucce. Famboith intít Find & tobert tress ndó. Gabais
Oiséne a arm & a airimbert .Nínaithgiuin fochétóir. Is and
asbert Find robad báeth dond óclaeich comrac frisin fer líath .Canait oblirach íarum.
Oisín dixit:
Is derb lem-sae,
cia domaimse In fer líath,
nícon áithiu uig a gái,
nícon ba letha a scíath. Find:
Cinip áithiu uig a gái
is cinip letha a scíath,
fri úair n-imbertae i cath
bid foracal In fer líath. Oisín:
Is glé cid tressa a rig
ocus cid letha a bil,
nícon cumaing ar asnu
arumfosta i cridiu .Find:
Nícon messe as samail
frisin ngamain ong,
fer líath rogoin rogonar
rodaim do bath co mbí toll. Oisín:
Ó rogonar co fa thrí
i ndorar for sithsligi 5,
is olc a síanán trocha
fri agaid ind ócbotha .Find:
Is éol dam-sa ind ócbud
berte innurain nellaig,
ó rumbíät ... nicon rethid fuili
rethit fuili for remmaig .Oisín:
Ní bí ed ón dogníät
ó robíät i fedmaim,
... taodhuit; In t-óclig 6 elig,
benir senláech fri talmain.
Find:
In fer comous cona sleig
do chomruc frisin n-óclig,
is éol dam-sa a mbiäs de:
dluge srónae óclaige. Oisín:
Ó foruban crith cech cnáim
ní goirt In gái assa láim,
óclig for topur thuli,
ní bí errach senduni. Find:
Ó rombíät immalle i clochur In garbslige,
fritecht fóibur ní cara,
aiss lomma neich nacana. Oisín:
Is di álchaib ind fir léith
labrad a cobraud a scéith,
rosagat fóibur frossae,
ní fétat na senchossae .Find:
Nícon ralus ó rígluch
geilt for fedaib i ndíthrub,
isin dorir toilge tóib
gnáithi óclaig for rind cróib .Oisín:
In geilt for rith sunde tíar
nícon óclaig, Is fer líath,
in friuch file for suidiu
is é bís for senduniu. Find:
Noll a maic,
ní maith a congairi-siu,
cia nommera ní fuban,
is am comman tairisiu .Oisín:
A senláich,
dígnais etir ócbadu,
ní bu accobar do chrád
manip ág ar óclachu .Find:
Inna hule immalle
ní bu messa doïb de,
dia mbem inar comardus
ó ascomartmar ar nglé. Is derb.
Tánic a muinter co Find & co Oisín íarum. 